ติดรูปถ่าย

ขนาด 1 นิ้ว

สัญญาเลขที่ /2565

**สัญญาการรับทุนจากกองทุนพัฒนาบุคลากร**

**เพื่อการศึกษา ฝึกอบรม หรือดูงาน ในประเทศและหรือ ณ ต่างประเทศ**

สัญญาทำที่ มหาวิทยาลัยราชภัฏพระนครศรีอยุธยา

วันที่ เดือน พ.ศ. **2565**

ตามที่มหาวิทยาลัยราชภัฏพระนครศรีอยุธยา โดย **รองศาสตราจารย์ ดร.ชูสิทธิ์ ประดับเพ็ชร์**ตำแหน่ง **อธิการบดีมหาวิทยาลัยราชภัฏพระนครศรีอยุธยา** ซึ่งต่อไปในสัญญานี้ เรียกว่า **“ผู้ให้ทุน”** ฝ่ายหนึ่ง มีเจตจำนงจะส่งบุคคลไปศึกษา ฝึกอบรม หรือดูงาน ภายในประเทศและหรือ ณ ต่างประเทศ เพื่อให้เกิดความรู้ความชำนาญงาน และให้กลับมาปฏิบัติงานเป็นประโยชน์อย่างยิ่ง แก่มหาวิทยาลัยและประเทศชาติสืบไป และเป็นอำนาจหน้าที่ของมหาวิทยาลัยราชภัฏพระนครศรีอยุธยา ที่จะดำเนินการให้สำเร็จผลสมความมุ่งหมายดังกล่าว รวมทั้งจัดการในเรื่อง ค่าใช้จ่ายเฉพาะค่าลงทะเบียนเพื่อการศึกษา ฝึกอบรม หรือดูงาน ซึ่งต่อไปนี้เรียกว่า **“ทุนพัฒนาบุคลากร”** ให้แก่ผู้ได้รับการคัดเลือกเพื่อการศึกษา ฝึกอบรม หรือดูงาน ทั้งภายในประเทศและหรือ ณ ต่างประเทศ ตลอดระยะเวลาที่ศึกษา ฝึกอบรม หรือดูงาน ภายในประเทศและหรือ ณ ต่างประเทศ และควบคุมดูแลการศึกษา ฝึกอบรม หรือดูงาน สำหรับผู้ได้รับการคัดเลือกให้เป็นไปตามข้อความที่ระบุไว้ในสัญญานี้

และโดยที่ข้าพเจ้า (นาย/นาง/นางสาว)  ชื่อสกุล .เกิดเมื่อวันที่  เดือน พ.ศ.  อายุ  ปี มีภูมิลำเนาอยู่บ้านเลขที่  .หมู่ที่  ตรอก/ซอย  ถนน  ตำบล/แขวง .อำเภอ/เขต  จังหวัด  ตามสำเนาบัตรประจำตัวประชาชนแนบท้ายสัญญานี้ บิดาชื่อ มารดาชื่อ  .(ซึ่งต่อไปนี้เรียกว่า **“ผู้รับทุน”**) เป็นผู้ได้รับการคัดเลือกเพื่อศึกษา ฝึกอบรม หรือดูงาน ทั้งภายในประเทศและหรือ ณ ต่างประเทศตามเจตจำนงดังกล่าวข้างต้น

ผู้รับทุนจึงขอทำสัญญาให้ไว้แก่มหาวิทยาลัยราชภัฏพระนครศรีอยุธยา มีข้อความดังต่อไปนี้

ข้อ 1 ผู้ให้ทุนตกลงให้ทุนพัฒนาบุคลากรแก่ผู้รับทุน และผู้รับทุนตกลงรับทุนพัฒนาบุคลากรตามระเบียบมหาวิทยาลัยราชภัฏพระนครศรีอยุธยา ว่าด้วยกองทุนพัฒนาบุคลากรของมหาวิทยาลัยราชภัฏพระนครศรีอยุธยา พ.ศ. 2555 ดังนี้

1.1 ทุนการศึกษาเพื่อศึกษาในหลักสูตร .สาขาวิชา  ระดับ  .

สถาบัน  ตามหลักสูตร ปี โดยได้รับทุนเป็นจำนวน บาท ( ) และผู้รับทุนจะรับทุนเป็นรายงวดตลอดหลักสูตร ภายใต้เงื่อนไขว่าเมื่อคณะกรรมการกองทุนพัฒนาบุคลากรมหาวิทยาลัยราชภัฏพระนครศรีอยุธยา

/ได้พิจารณา...

ได้พิจารณาจัดสรรเงินทุนดังกล่าว ซึ่งอนุมัติงวดเงินให้แล้ว ทั้งนี้ให้เบิกจ่ายได้ตามจริง แต่ไม่เกินจำนวนเงิน 300,000 บาท (สามแสนบาทถ้วน) สำหรับทุนสนับสนุนการศึกษาระดับปริญญาโท และไม่เกินจำนวนเงิน 500,000 บาท (ห้าแสนบาทถ้วน) สำหรับทุนสนับสนุนการศึกษาระดับปริญญาเอก

อนึ่ง สำหรับอัตราเงินทุนเพื่อการศึกษาอื่นนอกจากนี้ ให้เป็นไปตามมติที่คณะกรรมการกองทุนพัฒนาบุคลากรมหาวิทยาลัยราชภัฏพระนครศรีอยุธยาอนุมัติ

1.2 ทุนการฝึกอบรม หรือทุนการดูงาน เพื่อฝึกอบรมหรือดูงานทั้งภายในประเทศและต่างประเทศ ตามโครงการ .

หลักสูตร สถาบัน/หน่วยงาน ..

ระยะเวลาการฝึกอบรม ปี เดือน วัน ตั้งแต่วันที่ เดือน พ.ศ. .

ถึงวันที่ เดือน พ.ศ. ได้รับทุนสนับสนุนการฝึกอบรม หรือดูงาน เป็นจำนวน บาท ( ) โดยผู้รับทุนจะรับทุนทั้งหมดงวดเดียวภายใต้เงื่อนไขว่าเมื่อคณะกรรมการกองทุนพัฒนาบุคลากรมหาวิทยาลัยราชภัฏพระนครศรีอยุธยาได้พิจารณาจัดสรรเงินทุนดังกล่าว ซึ่งอนุมัติงวดเงินให้แล้ว

อนึ่ง สำหรับอัตราเงินทุนเพื่อการฝึกอบรมหรือการดูงานตามข้อ 1.2 นี้ ให้เป็นไปตามมติที่คณะกรรมการกองทุนพัฒนาบุคลากรมหาวิทยาลัยราชภัฏพระนครศรีอยุธยาอนุมัติ

ข้อ 2 ในระหว่างที่รับทุนตามสัญญานี้ หากผู้ให้ทุนจัดให้ผู้รับทุนเข้าศึกษาภาษาต่างประเทศเพิ่มเติมหรือฝึกอบรมในประเทศไทยก่อนไปศึกษา ฝึกอบรม หรือดูงานในต่างประเทศ ผู้รับทุนยินยอมเข้าศึกษาและจะตั้งใจและเพียรพยายามศึกษาอย่างดีที่สุด

ข้อ 3 ในระหว่างที่รับทุนตามสัญญานี้ ผู้รับทุนตกลงจะไม่รับทุนอื่น เว้นแต่จะได้รับความเห็นชอบของผู้ให้ทุน และยินยอมอยู่ในความควบคุมดูแลของมหาวิทยาลัย โดยผู้รับทุนจะประพฤติและปฏิบัติตามระเบียบ ข้อบังคับ หรือคำสั่งของมหาวิทยาลัยที่ได้กำหนดหรือสั่งการเกี่ยวกับการควบคุมการศึกษา ความประพฤติ และหรือการใช้จ่ายเงินทั้งภายในประเทศและ/หรือ ณ ต่างประเทศ ทั้งที่ได้ออกใช้บังคับอยู่แล้วในขณะที่ลงนามในสัญญานี้ และที่จะออกใช้บังคับต่อไปในภายหน้า โดยผู้รับทุนตกลงยินยอมถือว่าระเบียบ ข้อบังคับ หรือคำสั่งต่าง ๆ ดังกล่าวเป็นส่วนหนึ่งของสัญญานี้ และผู้รับทุนจะเชื่อฟังและปฏิบัติตามคำสั่งและคำตักเตือนของผู้ที่มหาวิทยาลัยมอบหมายให้ควบคุมดูแลทั้งภายในประเทศและ/หรือ ณ ต่างประเทศด้วย

ข้อ 4 ในระหว่างที่รับทุนตามสัญญานี้ ถ้าผู้รับทุนสละสิทธิการรับทุนก็ดี หรือไม่เดินทางไปศึกษา ฝึกอบรม หรือดูงานภายในประเทศและ/หรือ ณ ต่างประเทศ ตามที่มหาวิทยาลัยกำหนดก็ดี หรือถ้าผู้รับทุนฝ่าฝืนสัญญาข้อ 2 หรือข้อ 13 วรรคสอง จนผู้ให้ทุนสั่งงดให้ทุนหรือบอกเลิกสัญญาการรับทุนแก่ผู้รับทุนก็ดี **ผู้รับทุนยินยอมรับผิดชดใช้เงินทุนตามที่มหาวิทยาลัยได้จ่ายไปแล้วทั้งสิ้นกับใช้เงินอีก 2 (สอง) เท่า ของจำนวนเงินทุนดังกล่าวให้เป็นเบี้ยปรับแก่มหาวิทยาลัยด้วยทันที**

ข้อ 5 ในระหว่างที่รับทุนตามสัญญานี้ ผู้รับทุนจะตั้งใจและขยันหมั่นเพียรพยายามอย่างดีที่สุด ที่จะศึกษา ฝึกอบรม หรือดูงานตรงตามโครงการที่กำหนด โดยจะไม่หลีกเลี่ยง ละเลย ทอดทิ้ง ยุติ หรือเลิกการศึกษา ฝึกอบรม หรือดูงานก่อนสำเร็จการศึกษาหรือสำเร็จตามโครงการนั้น เว้นแต่จะยุติหรือเลิกการศึกษา ฝึกอบรม หรือดูงานโดยความเห็นชอบของผู้ให้ทุนด้วยเหตุที่ผู้รับทุนตายหรือพิจารณาแล้วเห็นว่าไม่สามารถศึกษาฝึกอบรม หรือดูงานได้ต่อไปด้วยเหตุสุดวิสัยที่มิใช่ความผิดของผู้รับทุน ทั้งนี้ผู้รับทุนไม่ต้องรับผิดตามสัญญาข้อ 6

สำหรับทุนการศึกษา ผู้ขอรับทุนจะเปลี่ยนแปลงสาขาวิชา ระยะเวลาการศึกษา หรือสถานศึกษาที่ผิดไปจากเงื่อนไขที่ได้รับการพิจารณาอนุมัติมิได้ เว้นแต่จะได้รับการพิจารณาอนุมัติจากผู้ให้ทุน

/ข้อ 6...

ข้อ 6 ถ้าผู้รับทุนไม่ประพฤติหรือไม่ปฏิบัติตามสัญญาข้อ 3 หรือข้อ 5 ในประการหนึ่งประการใด ผู้รับทุนยินยอมรับโทษตามที่กำหนดไว้ในข้อบังคับ ระเบียบ หรือประกาศที่เกี่ยวข้องทั้งหมด

ในกรณีที่ผู้รับทุนไม่ประพฤติหรือไม่ปฏิบัติตามสัญญาข้อ 5 โดยหลีกเลี่ยงไม่เข้าหรืออยู่ศึกษา ฝึกอบรม หรือดูงาน ในสถานศึกษาหรือสถานที่ที่มหาวิทยาลัยกำหนด หรือละเลย ทอดทิ้ง ยุติ หรือเลิกการศึกษา ฝึกอบรม หรือดูงานประการหนึ่งประการใด หรือเปลี่ยนแปลงสาขาวิชา ระยะเวลาการศึกษา หรือสถานศึกษาที่ผิดไปจากเงื่อนไขที่ได้รับการพิจารณาอนุมัติโดยมิได้รับการอนุมัติจากผู้ให้ทุน **ผู้รับทุนยินยอมรับผิดชดใช้ทุนตามที่มหาวิทยาลัยได้จ่ายไปแล้วทั้งสิ้นกับใช้เงินอีก 2 (สอง) เท่า ของจำนวนเงินทุนดังกล่าวให้เป็นเบี้ยปรับแก่มหาวิทยาลัยด้วยทันที**

ข้อ 7 ในระหว่างที่รับทุนตามสัญญานี้ หากผู้รับทุนได้รับโทษให้กลับประเทศไทย หรือผู้ให้ทุนพิจารณาเห็นว่า ผู้รับทุนไม่มีทางที่จะสำเร็จการศึกษา ฝึกอบรม หรือดูงานภายในเวลาที่กำหนด หรือมีเหตุอันไม่สมควรจะให้ผู้รับทุนคงอยู่ศึกษา ฝึกอบรม หรือดูงานต่อไปไม่ว่าด้วยเหตุใด ๆ ผู้ให้ทุนมีอำนาจสั่งให้ผู้รับทุนยุติหรือเลิกการศึกษา ฝึกอบรม หรือดูงาน หรือสั่งให้ผู้รับทุนเดินทางกลับประเทศไทยได้ ในกรณีนี้ผู้ให้ทุนจะสั่งงดให้ทุนแก่ผู้รับทุนเสียตั้งแต่วันที่สั่งให้ยุติหรือเลิก การศึกษา ฝึกอบรม หรือดูงาน หรือตั้งแต่วันหนึ่งวันใดถัดจากวันที่สั่งดังกล่าวนั้นด้วยก็ได้

ข้อ 8 เมื่อผู้ให้ทุนกำหนดให้ผู้รับทุนเข้ารับราชการหรือปฏิบัติงาน ในส่วนราชการหรือหน่วยงานใดของมหาวิทยาลัยเมื่อใด โดยให้ได้รับเงินเดือนตามที่กำหนดให้แล้ว ผู้รับทุนสัญญาว่าผู้รับทุนจะเข้ารับราชการหรือปฏิบัติงานในส่วนราชการหรือหน่วยงานดังกล่าว และจะรับราชการหรือปฏิบัติงานอยู่ต่อไปอีกในส่วนราชการหรือหน่วยงานนั้นและหรือส่วนราชการหรือหน่วยงานอื่นที่มหาวิทยาลัยเห็นชอบ**ติดต่อกันเป็นเวลาไม่น้อยกว่า 2 (สอง) เท่า ของระยะเวลาที่ผู้รับทุนได้รับทุนตามสัญญานี้** ทั้งนี้ สุดแต่ระยะเวลาใดจะมากกว่ากัน

ข้อ 9 ถ้าผู้รับทุนไม่กลับประเทศไทยภายในเวลาที่มหาวิทยาลัยกำหนดก็ดี หรือไม่ยอมเข้ารับราชการหรือปฏิบัติงานในส่วนราชการหรือหน่วยงานตามที่มหาวิทยาลัยกำหนดให้ก็ดี หรือผู้รับทุนไม่ประพฤติหรือไม่ปฏิบัติตามสัญญานี้ในประการหนึ่งประการใดจนผู้ให้ทุนสั่งให้ผู้รับทุนกลับประเทศไทยก็ดี **ผู้รับทุนยินยอมรับผิดชดใช้ทุนตามที่มหาวิทยาลัยได้จ่ายไปแล้วทั้งสิ้นกับใช้เงินอีก 2 (สอง) เท่า ของจำนวนทุนดังกล่าวให้เป็นเบี้ยปรับแก่มหาวิทยาลัยด้วยทันที**

ถ้าผู้รับทุนรับราชการหรือปฏิบัติงานไม่ครบกำหนดเวลาตามที่กล่าวในข้อ 8 แห่งสัญญานี้ ผู้รับทุนยินยอมรับผิดชดใช้ทุนตามที่มหาวิทยาลัยได้จ่ายไปแล้ว รวมทั้งเบี้ยปรับดังกล่าวตามวรรคหนึ่งทันที โดยลดลงตามส่วนจำนวนเวลาที่ผู้รับทุนรับราชการหรือปฏิบัติงานชดใช้ไปบ้างแล้ว เว้นแต่ในกรณีซึ่งผู้ให้ทุนจะใช้ดุลยพินิจพิจารณาเห็นว่ามีเหตุอันควรให้ผู้รับทุนพ้นความรับผิด

ถ้าการที่ผู้รับทุนไม่เข้ารับราชการหรือปฏิบัติงาน หรือออกจากราชการหรือออกจากงานก่อนครบกำหนดเวลาดังกล่าวตามวรรคหนึ่งหรือวรรคสอง แล้วแต่กรณี เป็นเพราะเหตุที่ผู้รับทุนเจ็บป่วยและผู้ให้ทุนได้พิจารณาแล้วเห็นว่า ผู้รับทุนไม่อาจหรือไม่เหมาะสมที่จะรับราชการหรือปฏิบัติงาน ผู้รับทุนจึงจะไม่ต้องรับผิดดังกล่าวตามวรรคหนึ่งหรือวรรคสอง แล้วแต่กรณี **แต่ถ้าในระหว่างเวลา 5 (ห้า) ปี** นับแต่วันที่มหาวิทยาลัยกำหนดให้เข้ารับราชการหรือปฏิบัติงานหรือวันที่ผู้รับทุนได้ออกจากราชการหรือออกจากงาน ผู้รับทุนไปทำงานในหน่วยงานของรัฐอื่น รัฐวิสาหกิจ บริษัท ห้างร้านของเอกชน องค์การระหว่างประเทศ หรือองค์การต่างประเทศ **ผู้รับทุนยินยอมรับผิดชดใช้ทุนและเบี้ยปรับตามที่กล่าวในวรรคหนึ่งหรือวรรคสองแล้วแต่กรณี เว้นแต่ในกรณีซึ่งผู้ให้ทุนจะใช้ดุลพินิจพิจารณาเห็นว่ามีเหตุผลอันสมควรให้ผู้รับทุนพ้นความรับผิด**

/ในกรณี...

ในกรณีที่ผู้รับทุนไม่ประพฤติหรือไม่ปฏิบัติตามสัญญานี้ในประการหนึ่งประการใด จนผู้ให้ทุนสั่งให้ผู้รับทุนยุติการศึกษา ฝึกอบรม หรือดูงาน ถ้าผู้รับทุนได้เข้ารับราชการหรือปฏิบัติงานในส่วนราชการหรือหน่วยงานที่มหาวิทยาลัยกำหนดภายใน 6 (หก) เดือนนับแต่วันที่สั่งให้ยุติการศึกษาหรือนับแต่วันที่ผิดสัญญา แล้วแต่กรณี ผู้รับทุนจึงจะไม่ต้องรับผิดดังกล่าวตามวรรคหนึ่ง

ข้อ 10 ในกรณีที่ผู้รับทุนได้รับอนุมัติจากมหาวิทยาลัยให้อยู่ศึกษา ฝึกอบรม หรือดูงานภายในประเทศและหรือ ณ ต่างประเทศต่อไป ด้วยทุนส่วนตัวหรือทุนอื่นตามระยะเวลาที่กำหนด การได้รับอนุมัติดังกล่าว ไม่เป็นเหตุปลดเปลื้องความรับผิดของผู้รับทุน โดยผู้รับทุนยังคงมีภาระหน้าที่และความรับผิดชอบตามที่ได้ให้สัญญาไว้กับมหาวิทยาลัยทั้งปวง รวมทั้งที่เกี่ยวกับการรับทุนก็ดี การอยู่ในความดูแลของมหาวิทยาลัยก็ดี การไม่เดินทางกลับ การเข้ารับราชการหรือปฏิบัติงานและจำนวนเวลาที่ต้องรับราชการหรือปฏิบัติงานชดใช้ก็ดี การชดใช้เงินทุนและเบี้ยปรับเมื่อผู้รับทุนไม่เข้ารับราชการหรือปฏิบัติงานหรือรับราชการหรือปฏิบัติงานชดใช้ไม่ครบถ้วนก็ดี และการทดรองจ่ายเงินเพื่อชำระหนี้สินแทนผู้รับทุนก็ดี ผู้รับทุนตกลงยินยอมรับผิดชอบและปฏิบัติการให้เป็นไปตามที่กำหนดไว้ในสัญญานี้ทุกประการดังเดิม

ฉะนั้น ในช่วงระยะเวลาที่ผู้รับทุนอยู่ศึกษา ฝึกอบรม หรือดูงาน ภายในประเทศและหรือ ณ ต่างประเทศ ต่อด้วยทุนส่วนตัวหรือทุนอื่นดังกล่าวนี้ ผู้ให้ทุนไม่ต้องจ่ายเงินตามสัญญานี้ให้แก่ผู้รับทุน แต่ถ้าผู้ให้ทุนได้จ่ายเงินให้แก่ผู้รับทุนไปในช่วงระยะเวลาดังกล่าวนี้ไม่ว่ากรณีใด ผู้รับทุนยินยอมให้ถือว่าเงินนั้นเป็นเงินทุนที่ผู้รับทุนจะต้องชดใช้ให้แก่ผู้ให้ทุนตามสัญญานี้ทุกประการ และในระหว่างที่ผู้รับทุนฝึกอบรมในประเทศหรือในและต่างประเทศต่อด้วยทุนส่วนตัวหรือทุนอื่นนี้ หากผู้ให้ทุนพิจารณาเห็นว่ามีเหตุผลอันสมควรที่จะเรียกหรือสั่งให้ผู้รับทุนยุติการศึกษา ฝึกอบรม หรือดูงาน หรือเดินทางกลับประเทศไทยไม่ว่าด้วยเหตุผลใด ๆ ผู้ให้ทุนมีอำนาจสั่งให้ผู้รับทุนยุติหรือ เลิกการศึกษา ฝึกอบรม หรือดูงาน และให้เดินทางกลับประเทศไทยแล้วแต่กรณีได้ และเมื่อผู้ให้ทุนกำหนดให้ผู้รับทุนรับราชการหรือปฏิบัติงานในส่วนราชการหรือหน่วยงานใดของมหาวิทยาลัยเมื่อใด โดยให้ได้รับเงินเดือนตามที่กำหนดให้แล้ว ผู้รับทุนยินยอมปฏิบัติตามคำสั่งของมหาวิทยาลัยทุกประการ

ข้อ 11 ในกรณีที่ผู้รับทุนมีหนี้สินหรือความรับผิดต่อบุคคลภายนอก ไม่ว่าจะเกี่ยวกับการศึกษา ฝึกอบรม หรือดูงาน หรือไม่ก็ตามในระหว่างที่รับทุนตามสัญญานี้ หรือในระหว่างที่อยู่ในต่างประเทศโดยต่อเนื่องกับเวลาดังกล่าว รวมทั้งระหว่างที่เดินทางกลับประเทศไทย เมื่อผู้ให้ทุนพิจารณาเห็นเป็นการจำเป็นหรือสมควรที่จะออกเงินทดรองจ่ายเพื่อชำระหนี้สินหรือปลดเปลื้องความรับผิดแก่บุคคลภายนอกแทนผู้รับทุน ผู้รับทุนตกลงยินยอมให้มหาวิทยาลัยออกเงินทดรองจ่ายเพื่อการดังกล่าวไปก่อนได้แม้จะมิได้แจ้งให้ผู้รับทุนทราบล่วงหน้าก่อนก็ตาม และให้ถือว่าเงินจำนวนที่มหาวิทยาลัยได้ออกทดรองจ่ายไปแล้วดังกล่าวเป็นหนี้สินที่ผู้รับทุนต้องชดใช้ให้แก่ผู้ให้ทุนทันทีเมื่อได้รับแจ้งจากมหาวิทยาลัย

ข้อ 12 ในกรณีที่ผู้รับทุนได้รับเงินจากมหาวิทยาลัยเพื่อเป็นค่าใช้จ่ายในการใด ๆ หรือมหาวิทยาลัยได้ออกเงินทดรองจ่ายเพื่อเป็นค่าใช้จ่ายใด ๆ ของผู้รับทุนอันมิใช่ค่าใช้จ่ายที่มหาวิทยาลัยจะต้องจ่ายเป็นทุนตามสัญญานี้ ผู้รับทุนตกลงยินยอมให้ถือว่าเงินจำนวนดังกล่าวเป็นหนี้สินที่ผู้รับทุนต้องชดใช้ให้แก่มหาวิทยาลัย ทันทีเมื่อได้รับแจ้งจากมหาวิทยาลัย

ข้อ 13 เพื่อเป็นหลักประกันในการปฏิบัติตามสัญญาฉบับนี้ ผู้รับทุนจะจัดหาบุคคลที่มีคุณสมบัติและหลักทรัพย์ซึ่งมหาวิทยาลัยเห็นสมควรมาทำสัญญาค้ำประกันกับมหาวิทยาลัยภายในเวลาที่มหาวิทยาลัยกำหนด และในกรณีที่มหาวิทยาลัยเห็นสมควรจะให้ผู้รับทุนเปลี่ยนผู้ค้ำประกัน ผู้รับทุนจะดำเนินการให้เสร็จสิ้นภายใน 30 (สามสิบ) วัน

/ในกรณี...

ในกรณีที่ผู้ค้ำประกันตายหรือถูกศาลพิพากษาให้เป็นบุคคลล้มละลายในระหว่างอายุประกันตามสัญญานี้ ผู้รับทุนตกลงจะจัดให้มีผู้ค้ำประกันรายใหม่ภายใน 30 (สามสิบ) วัน นับแต่วันที่ผู้ค้ำประกันเดิมตายหรือเป็นบุคคลล้มละลาย โดยผู้ค้ำประกันรายใหม่จะต้องค้ำประกันตามสัญญาค้ำประกันเดิมทุกประการ และหากผู้รับทุนไม่ปฏิบัติตามให้ถือว่าผิดสัญญาซึ่งมหาวิทยาลัยมีสิทธิบอกเลิกสัญญาได้ทันที

หนังสือสัญญานี้ทำขึ้นไว้ 3 (สาม) ฉบับ มีข้อความถูกต้องตรงกัน คู่สัญญาได้อ่านเข้าใจข้อความในสัญญานี้โดยละเอียดตลอดแล้ว จึงได้ลงลายมือชื่อไว้เป็นสำคัญต่อหน้าพยาน และคู่สัญญาต่างยึดถือไว้ฝ่ายละฉบับ พร้อมเก็บไว้เป็นหลักฐาน ณ งานทรัพยากรบุคคล

ลงชื่อ ผู้ให้ทุน

(รองศาสตราจารย์ ดร.ชูสิทธิ์ ประดับเพ็ชร์)

ลงชื่อ ผู้รับทุน

( )

ลงชื่อ คู่สมรสผู้ให้ความยินยอม

( )

ลงชื่อ พยาน

( )

ลงชื่อ พยาน

( )

ข้าพเจ้าขอรับรองว่าไม่มีคู่สมรส (เป็นโสด/คู่สมรสตาย/หย่า) ในขณะที่ทำสัญญานี้

ลงชื่อ ผู้รับทุน

( )

ติดอากรสแตมป์

10 บาท

สัญญาเลขที่ /2565

**สัญญาค้ำประกัน**

ทำที่ มหาวิทยาลัยราชภัฏพระนครศรีอยุธยา

วันที่ เดือน พ.ศ. **2565**

ตามที่ (นาย/นาง/นางสาว)  ชื่อสกุล ซึ่งต่อไปในสัญญานี้เรียกว่า **“ผู้รับทุน”** ได้รับทุนสนับสนุนการพัฒนาบุคลากรจากมหาวิทยาลัยราชภัฏพระนครศรีอยุธยาซึ่งต่อไปในสัญญานี้เรียกว่า **“ผู้ให้ทุน”** ให้ไปศึกษา ฝึกอบรม วิจัย หรือดูงาน ตามสัญญาเลขที่ / .ลงวันที่  ซึ่งต่อไปในสัญญานี้เรียกว่า **“สัญญาอนุญาต”** นั้น

ข้าพเจ้า (นาย/นาง/นางสาว)  ชื่อสกุล .อายุ  ปี อาชีพ ตำแหน่ง .สังกัด   อยู่บ้านเลขที่ หมู่ที่ .

ตรอก/ซอย ถนน ตำบล/แขวง .

อำเภอ/เขต จังหวัด .

คู่สมรสชื่อ เกี่ยวพันกับผู้ให้สัญญาโดยเป็น .

ซึ่งต่อไปในสัญญานี้เรียกว่า **“ผู้ค้ำประกัน”** ตกลงทำสัญญาค้ำประกันให้ไว้แก่ผู้ให้ทุนดังมีข้อความต่อไปนี้

ข้อ 1 ผู้ค้ำประกันยอมตกลงผูกพันตนเข้าค้ำประกันผู้รับทุนต่อผู้ให้ทุน กล่าวคือ ถ้าผู้รับทุนปฏิบัติผิดสัญญาอนุญาตไม่ว่าข้อหนึ่งข้อใดด้วยประการใด ๆ ผู้ค้ำประกันยินยอมชำระหนี้ไม่เกินกว่าจำนวนเงินที่ผู้รับทุนต้องรับผิดตามข้อผูกพันที่ระบุไว้ในสัญญาอนุญาตดังกล่าวนั้นให้แก่ผู้ให้ทุนทันทีภายในวงเงินค้ำประกันจำนวน  บาท ( ) และผู้ค้ำประกันจะรับผิดตามสัญญานี้จนกว่าจะมีการชำระหนี้พร้อมดอกเบี้ยและค่าเสียหาย (ถ้าหากมี) ครบเต็มจำนวน ทั้งนี้ เว้นแต่หากเป็นกรณีตามประมวลกฎหมายแพ่งและพาณิชย์ มาตรา 686 วรรคสอง วรรคสาม และ/หรือวรรคสี่ ก็ถือปฏิบัติตามที่บัญญัติดังกล่าวกำหนดแล้วแต่กรณี

ผู้ให้ทุนจะเรียกให้ผู้ค้ำประกันชำระหนี้ก่อนที่หนังสือบอกกล่าวถึงการผิดนัดของผู้รับทุนจะไปถึงผู้ค้ำประกันมิได้ แต่ไม่ตัดสิทธิผู้ค้ำประกันที่จะชำระหนี้ เมื่อหนี้ถึงกำหนดชำระ

ในกรณีที่ผู้รับทุนได้รับอนุญาตจากผู้ให้ทุนให้ขยายเวลาอยู่ศึกษา ฝึกอบรม วิจัย หรือดูงานต่อด้วยทุนหรือเงินอื่นใดก็ตาม แม้การขยายเวลาอยู่ศึกษาฝึกอบรม วิจัย หรือดูงานต่อนั้นจะเป็นการเปลี่ยนแปลงสาขาวิชาระดับการศึกษาหรือสถานศึกษาไปจากเดิม และผู้ให้ทุนได้แจ้งให้ผู้ค้ำประกันทราบแล้ว ให้ถือว่าผู้ค้ำประกันตกลงรับเป็นผู้ค้ำประกันผู้รับทุนต่อไปอีกตลอดระยะเวลาที่ผู้รับทุนได้ ขยายเวลาอยู่ศึกษา ฝึกอบรม วิจัย หรือดูงานต่อดังกล่าวด้วย แต่ไม่เกินระยะเวลาในการก่อหนี้ค้ำประกันตามที่กำหนดไว้ใน ข้อ 5 ของสัญญาค้ำประกันนี้

/ในกรณี...

ผู้ให้ทุน ผู้ค้ำประกัน

ในกรณีที่การพิจารณาอนุมัติจากผู้ให้ทุนให้ขยายเวลาอยู่ศึกษาต่อของผู้รับทุนจะทำให้ระยะเวลาในการก่อหนี้ที่จะค้ำประกันเกินกว่าระยะเวลาตามที่กำหนดไว้ในข้อ ๕ ของสัญญาค้ำประกันนี้นั้น เมื่อผู้ให้ทุนได้แจ้งและผู้ค้ำประกันได้ยินยอมด้วยแล้ว ผู้ค้ำประกันตกลงว่าจะมาทำสัญญาค้ำประกันฉบับใหม่เพื่อให้การค้ำประกันครอบคลุมระยะเวลาในการก่อหนี้ที่จะค้ำประกันตามที่ผู้รับทุนจะได้รับอนุมัติให้ขยายเวลาอยู่ศึกษาต่อด้วย

ข้อ 2 ในกรณีที่ผู้ให้ทุนผ่อนเวลาหรือผ่อนจำนวนเงินในการชำระหนี้ตามสัญญาอนุญาตให้แก่ผู้รับทุนโดยได้แจ้งให้ผู้ค้ำประกันทราบและผู้ค้ำประกันได้ตกลงยินยอมในการผ่อนเวลา หรือผ่อนจำนวนเงินในการชำระหนี้นั้น ให้ถือว่า ผู้ค้ำประกันตกลงมิให้ถือเอาการผ่อนเวลาหรือผ่อนจำนวนเงินในการชำระหนี้ดังกล่าวเป็นเหตุปลดเปลื้องความรับผิดของผู้ค้ำประกันและจะรับผิดในฐานะผู้ค้ำประกันตามสัญญานี้ตลอดไปจนกว่าจะมีการชำระหนี้พร้อมดอกเบี้ยและค่าเสียหาย (ถ้ามี) ครบเต็มจำนวน

ข้อ 3 ผู้ค้ำประกันขอแสดงหลักทรัพย์ซึ่งเป็นกรรมสิทธิ์ของผู้ค้ำประกัน และปลอดจากภาระผูกพันใด ๆ อันทำให้ทรัพย์สินนั้นเสื่อมค่าเพื่อเป็นหลักฐานในการค้ำประกันไว้ต่อผู้รับสัญญา ดังนี้

**ที่ดิน**

(1) โฉนดเลขที่ หน้าสำรวจ ระวาง เนื้อที่ ไร่

งาน วา อยู่ที่ตำบล/แขวง อำเภอ/เขต .

จังหวัด ราคาประมาณ บาท

( )

(2) โฉนดเลขที่ หน้าสำรวจ ระวาง เนื้อที่ ไร่

งาน วา อยู่ที่ตำบล/แขวง อำเภอ/เขต .

จังหวัด ราคาประมาณ บาท

( )

(3) โฉนดเลขที่ หน้าสำรวจ ระวาง เนื้อที่ ไร่

งาน วา อยู่ที่ตำบล/แขวง อำเภอ/เขต .

จังหวัด ราคาประมาณ บาท

( )

**หลักทรัพย์อื่น**

1) .

ราคาประมาณ บาท ( )

2) .

ราคาประมาณ บาท ( )

ข้อ 4 ผู้ค้ำประกันสัญญาว่าจะไม่จำหน่าย โอน ก่อหนี้สิน หรือภาระผูกพันใด ๆ ในทรัพย์สินของผู้ค้ำประกันตามที่ระบุไว้ในข้อ 3 ตลอดระยะเวลาที่สัญญาค้ำประกันฉบับนี้ยังคงมีผลผูกพันผู้ค้ำประกันอยู่ เว้นแต่จะได้รับความยินยอมเป็นหนังสือจากผู้ให้ทุนก่อน

ข้อ 5 ระยะเวลาในการก่อหนี้ค้ำประกันเริ่มตั้งแต่วันที่ผู้รับทุนทำสัญญาการรับทุนจากกองทุนพัฒนาบุคลากร เพื่อการศึกษา ฝึกอบรม หรือดูงาน ในประเทศและหรือ ณ ต่างประเทศ (วันที่ .

เดือน พ.ศ. ) จนถึงวันที่ผู้รับทุนได้ปฏิบัติราชการหรือปฏิบัติงานชดใช้ทุนครบถ้วนตามสัญญา

/แต่ไม่เกิน...

ผู้ให้ทุน ผู้ค้ำประกัน

แต่ไม่เกิน  ปี **-** เดือน **-** วัน นับตั้งแต่วันที่ผู้รับทุนเริ่มปฏิบัติราชการหรือปฏิบัติงานชดใช้ทุน และผู้ค้ำประกันจะไม่เพิกถอนการค้ำประกันภายในระยะเวลาที่กำหนด

ข้อ ๖ ในกรณีที่มีพระราชบัญญัติแก้ไขเพิ่มเติมประมวลกฎหมายแพ่งและพาณิชย์ฉบับใหม่ที่แก้ไขเปลี่ยนแปลงเกี่ยวกับเรื่องค้ำประกัน มีผลใช้บังคับ คู่สัญญาจะต้องจัดทำสัญญาค้ำประกันฉบับใหม่ที่มีเงื่อนไขสอดคล้องกับบทบัญญัติใหม่ของกฎหมายตามแบบที่กระทรวงการคลังจะได้กำหนดต่อไปแทนฉบับเดิมภายใน 15 วัน นับแต่วันที่ได้รับแจ้งเป็นหนังสือจากผู้ให้ทุน

สัญญานี้ทำขึ้น 3 (สาม) ฉบับ มีข้อความตรงกัน ผู้ค้ำประกันได้อ่านและเข้าใจข้อความในสัญญาฉบับนี้ละเอียดตลอดแล้ว จึงได้ลงลายมือชื่อไว้เป็นสำคัญต่อหน้าพยาน และคู่สัญญาต่างยึดถือไว้ฝ่ายละฉบับ พร้อมเก็บไว้เป็นหลักฐาน ณ งานทรัพยากรบุคคล

ลงชื่อ ผู้ค้ำประกัน

( )

ลงชื่อ คู่สมรสผู้ให้ความยินยอม

( )

ลงชื่อ พยาน

( )

ลงชื่อ พยาน

( )

ข้าพเจ้าขอรับรองว่าไม่มีคู่สมรส (เป็นโสด/คู่สมรสตาย/หย่า) ในขณะที่ทำสัญญานี้

ลงชื่อ ผู้ค้ำประกัน

( )

**หมายเหตุ** การแสดงหลักทรัพย์ตามข้อ 3 และสัญญาตามข้อ 4 ใช้เฉพาะกรณีผู้ค้ำประกันเป็นบุคคลภายนอก

ผู้ให้ทุน ผู้ค้ำประกัน